  Майя Бывальцева Ижкарын «Террорлы пумит ӵошен» акция ортчоз. Ужрад 8-тӥ оштолэзе 11 часын Шор площадьын кутскоз, ивортэ Удмуртиысь тӧролэн но кивалтэтлэн пресс-службазы. Ужрад Афган ожын сӧсырмемъёслэн Росси огазеяськонзылэн улосвыл ёзэтэз улсын радъяськоз. Отчы политика партиослэн, лулчеберетъя йӧскалык огазеяськонъёслэн, вӧсьлык огазеяськонъёслэн, дышетон но лулчеберет ужъюртъёслэн, профсоюзъёслэн ыстэм муртъёссы пыриськозы. Терроризмлы пумитъяськонъя та выллем ужрадъёс со нуналэ Россиысь тросаз каръёсын ортчозы. Тодэ вайытом, 3-тӥ оштолэзе Санкт-Петербургысь метро пуштон вал. Терактын 14 адями быриз, 50 палаез сӧсырмизы. Быремъёс пӧлын Удмуртиын вордскем 50 аресъем Ирина Медянцева. Тегъёс: Мерлык Ижкар Терроризм Удмуртия  